Järvi by die Estiese Sangfees in 2009
Neeme Järvi (Estiese uitspraak:ˈneːme ˈjærʋi; * 7 Junie 1937) is 'n Amerikaanse dirigent van Estiese afkoms.
Järvi is in Tallinn gebore. Hy het aanvanklik aldaar musiek studeer, en later in Leningrad by die Leningrad Konservatoria onder o.a. Yevgeny Mravinsky en Nikolai Rabinovich studeer. Hy het vroeg in sy loopbaan poste gehou met die Estiese Radio en Televisie Simfonieorkes, die Estiese Nasionale Simfonieorkes en die Estiese Nasionale Opera in Tallinn.
In 1971 het hy die eerste plek behaal in die Internasionale Dirigeerkompetisie by die Accademia Nazionale di Santa Cecilia in Rome. Järvi het in 1980 saam met sy gesin na die Verenigde State geïmmigreer, en in 1985 'n VSA-burger geword.
Järvi se platelys sluit oor die 400 opnames vir plate-etikette soos BIS, Chandos en Deutsche Grammophon in. Hy is die bekendste om sy interpretasies van Romantiese musiek en 20ste eeuse klassieke musiek en is 'n voorstander van die werk van sy mede Estlanders Eduard Tubin en Arvo Pärt (wie se Credo hy in 1968 die eerste opvoering van gegee het). Sy interpretasies van Jean Sibelius met die Gotenburg Simfonieorkes is ook goed bekend. Hy het ook verskeie werke opgeneem wat min in hul volledige vorm opgeneem is, soos bv. Edvard Grieg se orkestrale musiek, insluitende die volledige insidentele musiek vir Peer Gynt, sowel as Tsjaikofski se volledige insidentele musiek vir Alexander Ostrofski se toneelstuk Snegurochka (The Snow Maiden), en al drie Rimski-Korsakof se simfonieë en orkestrale suites.
Hy het op SACD Tsjaikofski se volledige simfonieë (met die Gotenburg SO - BIS label) en ballette (met die Bergen FO - Chandos etiket) opgeneem. Hy het ook SACD opnames van musiek deur Mahler, Bruckner, Wagner, Raff en Kurt Atterberg vir Chandos saam met sy ou orkes, die Koninklike Skotse Simfonieorkes, gemaak.
Järvi het ook 'n jaarlikse meestersklas, die Neeme Järvi Somerakademie wat al sedert 2008 in Pärnu, Estland gehou word, gegee gedurende die David Oistrakh fees. Die meesterklas word sedert 2009 gehou gedurende die Leigo Musiekdae in Suid-Estland. Bykomend hiertoe, het hy gehelp om fondse in te samel vir die Estiese Akademie van Musiek, wat in September 2000 oopgemaak het.
↑ Hilary Finch (19 Januarie 2004). "Giving them some stick". The Times. Geargiveer vanaf die oorspronklike op 17 Mei 2011. Besoek op 20 Februarie 2007.
Wikimedia Commons bevat media in verband met Neeme Järvi.
Neeme Järvi amptelike webwerf
Neeme Järvi by AllMusic
NJN - New Jersey Openbare Televisie en Radio
David Oistrakh fees
Onderhoud met Neeme Järvi, Desember 1987 in Chicago
Charles Dutoit Hoofdirigent, Gotenburg Simfonieorkes
1982–2004 Opgevolg deur
Alexander Gibson Hoofdirigent, Koninklike Skotse Nasionale Simfonieorkes
1984–1988 Opgevolg deur
Günther Herbig Musikale Direkteur, Detroit Simfonieorkes
Zdeněk Mácal Musikale Direkteur, New Jersey Simfonieorkes
Jaap van Zweden Hoofdirigent, Het Residentie Orkest
WorldCat Identities: lccn-n83191552
Ontsluit van "https://af.wikipedia.org/w/index.php?title=Neeme_Järvi&oldid=2172055"
Die bladsy is laas op 27 April 2020 om 22:42 bygewerk.